ખેડા જિલ્લામાં છેલ્લા ૨૪ કલાકમાં કુલ ૫૧૫ મિમિ વરસાદ વરસ્યો હતો. છેલ્લા કેટલાય દિવસથી વરસાદી ઝાપટાને કારણે વાતાવરણમાં ભારે ઉકળાટ અને બફારો મારતો હતો. જેના કારણે જિલ્લાવાસીઓને ભારે ગરમીનો સામનો કરવો પડતો હતો. પરંતુ બુધવારે રાતથી ગુરૂવાર સવાર સુધીમાં જિલ્લાના તમામ તાલુકાઓમાં નોંધપાત્ર વરસાદ થતા ખેડૂતોમાં પણ આનંદની લાગણી વ્યાપી ગઇ છે. વસોમાં ૬ ઇંચ, માતર-મહેમદાવાદમાં ૩ ઇંચ અને નડિયાદ-ખેડામાં ૨ ઇંચ વરસાદ નોંધાયો છે. જયારે અન્ય તાલુકાઓમાં પણ નોંધપાત્ર વરસાદ વરસ્યો હતો.